CELEX: 62010TN0085
Language: bg
Date: 2010-02-18 00:00:00
Title: Дело T-85/10: Жалба, подадена на 18 февруари 2010 г. — Alfa Acciai/Комисия

17.4.2010   
            
            
               BG
            
            
               Официален вестник на Европейския съюз
            
            
               C 100/66
            
         Жалба, подадена на 18 февруари 2010 г. — Alfa Acciai/Комисия
   (Дело T-85/10)
   2010/C 100/97
   Език на производството: италиански
   
      Страни
   
   
      Жалбоподател: Alfa Acciai SpA (Бреша, Италия) (представители: D. Fosselard, avvocato, S. Amoruso, avvocato, L. Vitolo, avvocato)
   
      Ответник: Европейска комисия
   
      Искания на жалбоподателя
   
   Да се отмени Решение C(2009) 7492 окончателен на Комисията от 30 септември 2009 година (преписка COMP/37.956 — Бетонова арматура), взето след отмяната на първоначалното решение („решението“), изменено и допълнено с Решение C(2009) 9912 окончателен на Комисията от 8 декември 2009 година („допълнителното решение“), доколкото с него се установява, че Alfa Acciai SpA е нарушило член 65 от Договора за ЕОВС и му е наложена глоба в размер на 7,175 милиона евро;
   При условията на евентуалност:
   
               —
            
            
               да се отмени член 2 от решението, с който е наложена глоба на жалбоподателя;
            
         При условията на евентуалност прямо предходното:
   
               —
            
            
               да се намали размерът на глобата,
            
         
               —
            
            
               да се осъди жалбоподателят да заплати съдебните разноски.
            
         
      Правни основания и основни доводи
   
   Правните основания и основните доводи са сходни с изложените по дела T-70/10, Feralpi Holding Spa/Комисия и T-83/10, Riva Fire Spa/Комисия.
   Жалбоподателят по-конкретно изтъква, че:
   
                
            
            
               Комисията не е компетентна да налага наказания за нарушения на член 65 от Договора за ЕОВС след като той е изтекъл, и че във всеки случай тя не може да използва като правно основание член 7, параграф 1 и член 23, параграф 2 от Регламент (ЕО) № 1/2003 (1);
            
         
                
            
            
               в административното производство е нарушено правото на защита на жалбоподателя, тъй като Комисията не изпратила ново изложение на възраженията, а единствено съобщила с писмо за намерението си повторно да приеме решението. Държавите членки не били изслушани, нито участвали в последната среща; освен това за жалбоподателя станало фактически невъзможно да изложи гледната си точка относно повторното приемане на решението;
            
         
                
            
            
               е нарушен член 65, параграф 1 от Договора за ЕОВС, доколкото описаните в решението факти не представляват единен и траен картел;
            
         
                
            
            
               при преценката на поведението на жалбоподателя и при определяне на размера на глобата са нарушени както Насоките относно метода за определяне на глобите, налагани по силата на член 23, параграф 2, буква а) от Регламент № 1/2003, така и принципите на равенство и на пропорционалност.
            
         
      (1)  Регламент (ЕО) № 1/2003 на Съвета от 16 декември 2002 година относно изпълнението на правилата за конкуренция, предвидени в членове 81 и 82 от Договора (ОВ L 1, стр. 1; Специално издание на български език, 2007 г., глава 8, том 1, стр. 167).